ועדת הכספים, כנסת 22, פרוטוקול מספר 52, 2020-02-17 11:30

משה גפני: בוקר טוב, אני מתכבד לפתוח את ישיבת ועדת הכספים, אני מקווה שהיא תהיה ישיבה קצרה.

משה גפני: בישיבה הקודמת קיימנו דיון על הביטחון התזונתי.

משה גפני: הבעיה הזאת נפתרה, לפחות באופן חלקי מבחינת הזמנים, והילדים יקבלו את הביטחון התזונתי.

משה גפני: העבירו שישה מיליון שקלים.

משה גפני: היו לי איתם כמה דיונים בעניין הזה.

משה גפני: יש עוד בעיות שעומדות על סדר היום שביקשו ממני לקיים דיון.

משה גפני: היה את הנושא של קמחא דפסחא שדיברתי עם החשב הכללי.

משה גפני: אני שמח על הפתרון לבעיה של הביטחון התזונתי, זה מצטרף לרשימה של נושאים שפתרנו כאן בוועדה: הנושא של הילדים הארלגנים, הנושא של המסעדנים בעוטף עזה, ועוד נושאים נוספים שעם כל הבעיות והקושי שיש בתקופה הזאת, שהיא תקופה קשה, אנחנו מנסים לפתור.

משה גפני: אני שמח שהבעיה של הביטחון התזונתי נפתרה.

משה גפני: היא אמנם לא נפתרה למשך כל השנה, אבל היא נפתרה לחודשים הראשונים.

משה גפני: נקווה שבעוד שבועיים, בעזרת השם, תהיה הכרעה, כאשר ההכרעה תאמר שמקימים ממשלה.

משה גפני: אם מקימים ממשלה יאושר תקציב ונדע כיוון, אבל אם לא, המצב יהיה רע מאוד.

משה גפני: אני עובר לסעיף היחיד בסדר היום: אישור מוסדות ציבור לעניין סעיף 46 לפקודה מס הכנסה - רשימה שסימנה: 15-90-20.

ארז אורעד: הרשימה הזאת מכילה 87 מוסדות ציבור שמומלצים בפני ועדת הכספים לאישור לפי סעיף 46 לפקודת מס הכנסה.

ארז אורעד: הרשימה הזאת כוללת מוסדות מכל המגוון הרחב של החברה האזרחית בישראל.

ארז אורעד: אני מעלה אותה לאישור ועדת הכספים של הכנסת.

משה גפני: יש שאלות?

ינון אזולאי: יש את תיאטרון אילת והערבה.

ינון אזולאי: קבעו מגבלה של 22% עבור שכר בכירים, נכון?

ינון אזולאי: אתם מקפידים שזה לא יעבור?

ארז אורעד: ה-22.5% זו מגבלה של החשב הכללי.

ארז אורעד: אנחנו לא כפופים למגבלה הזאת.

ארז אורעד: יש לנו חוזה שהוצאנו ב-2015, הוא נותן את כל הליך חריגת השכר.

ארז אורעד: אני אסביר למה עקרונית זה ראוי.

ארז אורעד: יש ארגונים, כמו הארגונים שנמצאים איתנו, שרוב התשומות שלהם זה שכר.

ארז אורעד: בארגוני חברה אזרחית, ארגוני גג, שרוב התשומות שלהם זה הניהול של המנהל, של המנכ"ל, לפעמים זה חורג מ-22.5%.

ארז אורעד: אני יודע שהחשב הכללי עדכן קצת עכשיו את הכללים, הוא עשה דיפרנציאציה בכל הנושא של השכר.

ארז אורעד: 22.5% זה לפני שבע או שמונה שנים.

ינון אזולאי: בסדר גמור.

משה גפני: מה זה "האחים שלנו"?

ארז אורעד: מרים פרץ.

ארז אורעד: המטרה של הארגון הזה היא מטרה חברתית של תרבות וחינוך, לא הנצחה.

ארז אורעד: המטרה היא מתן מקום מרכזי לאחים שכולים של חיילי מערכות ישראל, כוחות הביטחון ונפגעי פעולות איבה.

משה גפני: זה קשור לנושא של הדר גולדין?

ארז אורעד: כן.

משה גפני: אז כדאי שתגיד את זה.

ארז אורעד: מטרתה של העמותה היא להפוך את סיפורם של חיילי צבא ההגנה לישראל, כוחות הביטחון, את סיפורם של הבנים של מרים פרץ שנספו במערכות ישראל, ולאורם לתת את - -

משה גפני: פנו אלי לגבי החיילים הדר גולדין ואורון שאול.

ארז אורעד: זו עמותה שאמורה לגייס גם תרומות ביום העצמאות.

ארז אורעד: המטרה היא לא הנצחה.

משה גפני: הבנתי.

ארז אורעד: הנצחה היא לא מטרה ציבורית.

ארז אורעד: המטרה הציבורית היא מטרה של תרבות וחינוך.

משה גפני: מי בעד אישור הבקשה, ירים את ידו?

משה גפני: מי נגד, מי נמנע?

משה גפני: אושר.

ליאור פינקל-פרל: אני רוצה לומר תודה רבה לוועדת הכספים שהתכנסה בימים אלה, בימים דחוקים אלה, כדי למנוע פגיעה בשירותים החברתיים בישראל ולסייע לארגונים לקבל את סעיף 46, ותודה לוועדה המסדרת שאישרה זאת.

משה גפני: אני מודה לך על הדברים האלה.

משה גפני: אני מודה על העבודה הקשה שאתם עושים להביא את זה.

משה גפני: אני מודה לחברים שתמכו ובאו לעניין הזה.

משה גפני: לא פשוט היום לכנס את הוועדה.

משה גפני: יש עוד דברים נוספים שאני רוצה לכנס את הוועדה, אבל צריך ועדת הסכמות, צריך בקשה.

משה גפני: זה לא כמו בימים רגילים שיכולת לכנס את הוועדה.

משה גפני: היינו מכנסים את הוועדה על סעיף 46 כמעט מהיום למחר.

משה גפני: אני מודה לך על הדברים שלך, זה באמת נכון.

משה גפני: אני חושב שבאמת צריך לסייע, מדובר ב-87 עמותות.

משה גפני: תודה רבה, הישיבה נעולה.